Hardware Helper Library for C# - CodeProject 11,410,550 members (61,797 online)
Last Visit: 31-Dec-99 19:00 Last Update: 25-Apr-15 15:13Refresh1 Despatch-man lieg glo oor roof by werkplek | Maroela Media
Despatch-man lieg glo oor roof by werkplek
ŉ 55-jarige man verskyn Vrydag in die Uitenhage-landdroshof in die Oos-Kaap nadat hy glo gelieg het oor ŉ onlangse rooftog by sy werkplek.
Ao. Gerda Swart, polisiewoordvoerder, het gesê ŉ saak van gewapende roof is Maandag 23 Maart by die Despatch-polisie aanhangig gemaak.
“Die man werk by ŉ tweedehandse winkel in Despatch. Volgens die verklaring wat hy gemaak het, is hy met ŉ geweer in die winkel aangehou en van R10 000 beroof,” het Swart gesê. “Die beweerde oortreders het in ŉ voertuig wat buite die winkel was gevlug.”
Die polisie het met verdere ondersoek bepaal dat die winkel nooit beroof is nie. Die man is Donderdag omstreeks 08:45 in hegtenis geneem op aanklagte van meineed en diefstal.
Brig. Phillip Salukazana, hoof van die Uitenhage-kluster, het die beamptes geloof vir hul uitstekende ondersoekvaardighede en het die publiek gewaarsku om nie die polisie se vermoëns te onderskat nie.
Shame, hy is dalk besig om bankrot te speel of het kontant dringend nodig en het gedog hy kan so ‘n vinnige enetjie uit die versekering maak….
Gelukkig kon hulle die man se storie ontrafel en agterkom hy lieg! Gelukkig kry ons nog hier en daar polisie wat wakker en betroubaar is!